Da gentañ-holl e fell din degas amañ un desteni a  anaoudegezh vat evit ar blog-mañ ma tisplegez en un doare personel ha dizlach da soñjoù war da lennadennoù. Re zibaot eo choazh, evel a ouiez, an degouezhioù ma challer gouzout petra zo bet soñjet gant al lennerien vrezhoneg diwar-benn ar pezh a vez roet dezho da vagadur ha pa vezer an unan e-touez ar re o deus dozvet tammoù skridoù eo ur doare gopr degouezhout gant hevelep pennadoù skrivarnerezh.  Erru on amañ dre laer ha ober a ran ma mad eus un nebeud evezhiadennoù graet ganit diwar-benn Ar Roch evit  astenn ar gaoz rak, evit lavarout ar wirionez, nem eus ket bet tro nemeur den ober en dro-mañ dre ma ne gred ket kalz a dud ober anv eus an danevelloù-se dirazon (betek ar re a zo tuet diouzh boaz da sevel goulennoù ouzhin diwar-benn al levrioù all zo gwall davedek).  Gwir eo neo ket bet deiziet an danevelloù ganin, ne oa ket deuet war ma spered en ober padal e vije bet aes din gouzout pegoulz int bet skrivet. Nint ket gwall gozh, etre 2006 ha 2009, lakaomp. An dra-se a resisaan peogwir e komprenan e  soñj ganit e challfent bezañ bet skrivet a-raok Par Dibar ha dre-se, dispi an ton enno. Padal nem eus bet biskoazh ur sell dispi war ar vuhez nag a-raok na goude Par Dibar. Soñj az peus sur a-walch ne oa ket klemmvanus an ton e Par Dibar hag aze e komzen diwar ma fenn ma-unan evit gwir. Gant Ar Roch ne oa tamm ratozh « emvuhezel » ganin. Skrivañ, din-me, zo faltaziañ. Evit sevel moger batisoù an ijin ez eus ezhomm brikennoù hag ar re-se a gaver alies-kaer e buhez an unan met ne denno ket evit  kelo-se ar savadur da wirvoud ar « skrivagner ». Fellet e oa bet din ober ergerzhadennoù e buhezioù a challfe bezañ bet. Ha kalzik eus an istorioù zo choarvezet pellik zo (Elena a oa lakaomp 60 vloaz er bloavezhioù 1970 pe 80, Ar Roch zo da vihanañ bloavezhioù 50 pe a-raok ar brezel zoken, An amprevanoniour hanterenn gentañ an XXvet ivez, ar vamm dilavar ganet e 1921…) ha gwirheñvel eo neuze e vefe bet start dan dud-se da neuze. Kreionadenn hag a zo amzeriet bremañ neo ket dispi. Gwir ivez neus netra gwall  fetis en istorioù-se hag a rofe dal lenner da intent pevare int sañset bezañ choarvezet. En enep dit, marteze, non ket paotr an « du war wenn » ha non ket gwall droet da reiñ an holl alchwezioù. Evit skrivañ un istor, ha ken meur rak-se ur romant, em bez ezhomm ur back ground din-me ma-unan ha na vo ket dispaket dre ret er skrid. Dar faltazi reolennoù heñvel ouzh re ar gwirvoud, dalchmat e tianavezer elfennoù zo hag a vefe ezhomm anezho evit peurgompren pep tra. Din-me eo ivez lezel e hed hag e led  gant ijin al lenner e-unan.  Marteze eo gant an dra-se out bet lakaet diaes gant Elena. Hag aze adarre e weler pegen talvoudus eo anavezout ali an dud. Rak, din-me, eo sklaer an istor evel lagad an naer, degas un displegadenn bennak ouzhpenn a vije bet dreist ar gont vat hervezon. Ha koulskoude, marteze em eus manket war un dra bennak rak dit-te neo ket gwall sklaer. Pa soñjan, e oa ivez en danevell-se ur chenstag ouzh un danevell gant G. Kervella e-touez re « Dre ar prenestr » maz eus anv eus ul  lesbianez a lazh he mamm hag he defe, hervezi, miret outi da gas ar vuhez a garje. Aesoch dezhi lazhañ he mamm eget lârout dezhi piv e oa e gwirionez. Meur a dra skrivet ganin zo e kenstag, a-bell pe a-dost, met en un doare splann em spered, ouzh skridoù all. Distro an den kozh eo an hini stag ar strishañ ouzh unan all, La confusion des sentiments gant Zweig, Ar Roch ouzh ul levr lennet ganin pa oan krennard Le Phare gant P. Rebout, Kreionadenn ouzh 27 devezh gant M. Beyer, Elena ouzh  Wurthering Heights gant E. Bronte… betek Par Dibar ouzh Le Fil gant C. Bourdin, ma chamalad skol marvet gant ar sida.  Evel-just, an evezhiadenn ganit a zo bet ar brasañ danvez preder din eo ar pezh a lavarez diwar-benn an tu gallek. Nouzon dare penaos eo galleg loreidi an akademiezh met ar souezhusañ din eo pegen disheñvel e pakez an div yezh diganin - ha neuze ez on kadarnaet gant ar soñj ne oa ket aner lakaet anezho o-div en un embannadur nemetañ - rak, din da welout, ez eo kentoch liammet an  daou zoare skrivañ an eil ouzh egile. Kroget on bet da skrivañ e brezhoneg, pell a-raok klask en ober e galleg. Hag an yezh deuet da eil, da skrivañ enni, zo un danvez pell fetisoch da verat ha daoust pegen aes e redfe a-zindan ar bluenn, e vez atav brasoch emsoñjal war ar pezh emeur war-nes lakaat du war wenn eget er yezh kentañ, tremen a reer pep tra dre ur seurt krouer ha na ya nemet ar pep gwellañ drezañ. Diwar-se eo deuet din ar vlizidigezh ouzh ur yezh puilh a-walch, a ro danvez merat din, e galleg  zoken. Neuze e lakfen kentoch kevatal al live yezh ganin en div yezh. Met, evel ma tisplegez mat da-unan, nebeutoch a hengoun zo e brezhoneg, nebeutoch a zaveoù a-benn ma rofe dit da soñjal ma doare skrivañ en ur stil diamzeret pa neus ket bet anezhañ. Ober a rez anv eus ur seurt klaselezh pen em welan kentoch barok! Ar pezh a vennan lâret eo ne glaskan na digeriñ an dazont na lakaat an tremened da zasorchiñ met ezteurel gant an holl binvioù zo ganin ha diouzh ar reishañ ar pezh a santan. Evit-se e  strivan (gant berzh pe get, neo ket din-me lâret) war div dachenn : an hini a gomz ouzh an intellekt, klask a ran dielfennañ traoù zo (an ene, lakaomp) diouzh doare ur skiantour hag an hini a gomz ouzh ar fromidigezh, plijout a ra din ar varzhoniezh er chomz plaen (non ket troet tamm ebet gant ar barzhonegoù). Meskañ an daou-se eo ma chlaoustre.  Trugarez eta da vezañ roet tro din (ket aotre, hi!hi!) da resisaat an holl draoù-mañ.